C 70/3

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 70/03)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„CIGALES“

Referenčné číslo: PDO-ES-A0622-AM02

Dátum oznámenia: 26. novembra 2019

OPIS A DÔVODY SCHVÁLENEJ ZMENY

1. Zmena analytických vlastností: zníženie celkovej kyslosti a zvýšenie celkového obsahu cukrov

Opis a dôvody

Táto zmena sa týka bodu 2 písm. a) špecifikácie a bodu 1.4 jednotného dokumentu.

Základným dôvodom je zmena klímy.

V posledných rokoch viedol nízky úhrn zrážok k celkovému zníženiu kyslosti všetkých muštových odrôd, čo malo za následok zvýšenie zvyškového cukru.

Aby sa dosiahla optimálna fenolová zrelosť, plody sa musia zberať za podmienok, pri ktorých sa zohľadňuje zníženie kyslosti a zvýšenie zvyškového cukru.

Považuje sa to za štandardnú zmenu, pretože to neznamená podstatnú zmenu vlastností výrobku. Ten si zachováva vlastnosti a profil opísané v odkaze, ktoré sú dôsledkom vzájomného pôsobenia medzi prírodnými a ľudskými faktormi. Preto sa usudzuje, že táto zmena nepatrí do žiadnej z dvoch kategórií stanovených v článku 14 ods. 1 nariadenia (EÚ) 2019/33.

2. Zmena organoleptických vlastností: zmena senzorických deskriptorov

Opis a dôvody

Táto zmena sa týka bodu 2 písm. b) špecifikácie a bodu 1.4 jednotného dokumentu.

Organoleptické vlastnosti vín, na ktoré sa chránené označenie vzťahuje, boli revidované a zmenené tak, aby bolo možné tieto vlastnosti spojiť s hodnotiteľnými deskriptormi pre degustačnú komisiu, ktorá spĺňa kritériá stanovené v norme UNE-EN-ISO 17025.

Ide o štandardnú zmenu, pretože neznamená podstatnú zmenu vlastností výrobku. Namiesto toho poskytuje presnejší opis v súlade s novými technikami senzorickej analýzy. Vlastnosti a profil opísané v odkaze, ktoré sú dôsledkom vzájomného pôsobenia medzi prírodnými a ľudskými faktormi, sa zachovávajú. Preto sa usudzuje, že táto zmena nepatrí do žiadnej z dvoch kategórií stanovených v článku 14 ods. 1 nariadenia (EÚ) 2019/33.

3. Zmena maximálneho výnosu vyjadreného v litroch vína na 100 kilogramov hrozna

Opis a dôvody

Táto zmena sa týka bodu 3 písm. b) ods. 1 a bodu 5 špecifikácie a bodov 1.5.1 a 1.5.2 jednotného dokumentu.

Nové technológie vo vinárskych podnikoch, chladenie a používanie vákuových filtrov na klasifikáciu muštu, v posledných rokoch viedli k lepšiemu využitiu hroznovej šťavy bez toho, aby vznikol značný tlak, ktorý by mal negatívny vplyv na kvalitu. Výsledkom je vyšší výnos a rovnaká úroveň kvality, ktorú požadujeme.

Ide o štandardnú zmenu, pretože neznamená podstatnú zmenu vlastností výrobku. Ide len o prispôsobenie sa technologickým zmenám. Preto sa usudzuje, že táto zmena nepatrí do žiadnej z dvoch kategórií stanovených v článku 14 ods. 1 nariadenia (EÚ) 2019/33.

4. Zmena minimálnej hustoty výsadby

Opis a dôvody

Táto zmena sa týka bodu 3 písm. a) ods. 1 špecifikácie a bodu 1.5.1 jednotného dokumentu.

Vzhľadom na vysoký priemerný vek vinohradov v tejto oblasti a v niektorých prípadoch na ich prispôsobenie novej mechanizácii sa s prihliadnutím na chudobu pôdy nepovažovalo za logické vylúčiť staré pozemky s hustotou výsadby 3 x 3. Viedlo by to k strate potenciálu kvality vo výrobe vína v týchto vinohradoch s dlhoročnou históriou.

Ide o štandardnú zmenu, pretože neznamená podstatnú zmenu vlastností výrobku. Nepatrí do žiadnej z dvoch kategórií stanovených v článku 14 ods. 1 nariadenia (EÚ) 2019/33 o zmenách.

5. Zmena týkajúca sa obalov „Bag in a box“ na vývoz

Opis a dôvody

Táto zmena sa týka bodu 8 písm. b) ods. 2 špecifikácie. Jednotný dokument nie je dotknutý.

Vzhľadom na požiadavky na uvádzanie na trh na viacerých zahraničných trhoch bolo prijaté rozhodnutie používať tento druh obalu pri súčasnom zachovaní kvality a vlastností výrobku. Naše vína sa týmto spôsobom stanú známejšími v zahraničí a časť našej produkcie určená pre takéto trhy sa zvýši. Malo by to podporiť propagáciu kvality našich vín v zahraničí. Regulačná rada použila článok 16 ods. 4 svojich vlastných predpisov, v ktorom sa uvádza: „Regulačná rada môže povoliť iné špeciálne kontajnery a uzávery na špecifické použitie, ak nespôsobujú zhoršenie kvality alebo poškodenie povesti chránených vín.“

Táto zmena má vplyv len na obchodnú úpravu výrobku. Jeho vlastnosti nie sú dotknuté.

6. Korigendum k muštovej odrode/vinohradu a ročníkom/vínam

Opis a dôvody

Táto zmena má vplyv na terminológiu použitú v bode 7 špecifikácie. Nemá vplyv na jednotný dokument.

Cieľom zmeny je dosiahnuť zvýšenie miery všeobecnosti a zrozumiteľnosti jazyka v tomto odvetví.

Táto oprava má vplyv len na formu.

7. Oprava v oddiele 9 písm. b) bodu 2 o metodike kontroly

Opis a dôvody

Táto oprava sa týka štvrtej položky bodu 9 písm. b) ods. 2 o kontrole vín. Nemá vplyv na jednotný dokument.

V štvrtej položke bodu 9 písm. b) ods. 2 o kontrole vín sa našla chyba. Táto chyba bola odstránená. Namiesto pôvodnej formulácie:

— „Kvalifikácia vín

— Proces kvalifikácie...“

by formulácia mala znieť:

— „Kontrola vín

— Overenie procesu kvalifikácie...“

JEDNOTNÝ DOKUMENT

1. Názov výrobku

Cigales

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín)

VÍNO – BIELE A RUŽOVÉ

Biele vína:

— Vzhľad tohto vína je čistý až brilantný. Má žltozelené, slamovožlté, svetložlté alebo zlatožlté tóny. Stredná intenzita.

— Jeho vôňa má stredne nízku intenzitu s jasnými (bez nedokonalých vôní) stredne silnými vôňami ovocných stromov a citrusových plodov a/alebo rastlinnými vôňami. Môžu sa javiť korenisté a/alebo pražené, ak vína strávia nejaký čas v sudoch.

— Chuť má strednú intenzitu, je vyvážená, s dobrou kyslosťou a alkoholom. Vône sú v rovnakom rozsahu ako pri hodnotení čuchom (plody stromov, citrusové plody a/alebo rastlinné vône). Môžu sa javiť ako korenisté a/alebo pražené (vína zrejúce v drevených sudoch). Stredne dlhá dochuť.

Ružové vína:

— Vzhľad tohto vína je čistý až brilantný. Má fialovoružové, jahodovoružové alebo lososovoružové tóny. Stredná intenzita.

— Vôňa má strednú intenzitu a víno je priame (bez nedokonalých či nedostatočných vôní) s vôňou ovocia (červeného ovocia), ovocných stromov, citrusových plodov a/alebo čerstvou rastlinnou vôňou. Korenisté a/alebo pražené tóny, ak vína dozrievajú v bariku.

— Chuť: stredná intenzita, vyvážená, so strednou intenzitou kyslosti a alkoholu a rovnakými arómami ako pri hodnotení čuchom (červené ovocie, plody stromov, citrusové plody a/alebo čerstvé rastliny a korenisté a/alebo pražené arómy, ak vína dozrievajú v bariku). Stredne dlhá dochuť.

Fyzikálno-chemické parametre stanovené v tomto oddiele splnia stropy stanovené v pravidlách EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 10,83 Maximálny celkový obsah oxidu siričitého (v miligramoch na liter) 150

VÍNO – MLADÉ ČERVENÉ VÍNA

— Vzhľad tohto vína je čistý až brilantný, s tónmi granátovočervenej a tehlovočervenej. Stredná až nízka intenzita.

— Vôňa má strednú intenzitu, s priamymi ovocnými vôňami (čerstvého a/alebo prezretého čierneho ovocia) a/alebo rastlinnými vôňami (bez nedokonalých alebo nedostatočných vôní), s korenistými a/alebo praženými tónmi, ak vína zreli v drevených sudoch.

— Chuť má strednú intenzitu, je veľmi vyvážená, pokiaľ ide o kyslosť a obsah alkoholu, so strednou trpkosťou. Mierna horkosť. Stredne dlhá ovocná dochuť, ktorá zodpovedá vôni (čierne ovocie, sušené ovocie, rastlinné vône), korenistá a/alebo pražená.

Fyzikálno-chemické parametre stanovené v tomto oddiele v každom prípade splnia stropy stanovené v pravidlách EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 10,83 Maximálny celkový obsah oxidu siričitého (v miligramoch na liter) 140

ČERVENÉ VÍNA S OZNAČENÍM „ROBLE“

— Vzhľad tohto vína je čistý až brilantný, s tónmi od purpurovej po granátovočervenú a tehlovočervenú.

— Vôňa vín je priama (bez nedokonalých alebo nedostatočných vôní) s náznakom ovocnej, mierne praženej a/alebo korenistej vône typickej pre vína, ktoré zreli v drevenom sude.

— Chuť má strednú intenzitu, je suchá s náznakom ovocia. Stredná intenzita korenistých a/alebo pražených tónov typických pre vína, ktoré zreli v drevenom sude. Stredne dlhá dochuť.

(*) V prípade vín uvedených na trh v prvom roku po zbere; vína staršie ako jeden rok nepresiahnu strop vypočítaný nasledovne: 1 gram na liter do 10 % obj. a 0,06 gramu na liter na každý percentuálny bod nad 10 %.

Fyzikálno-chemické parametre stanovené v tomto oddiele v každom prípade splnia stropy stanovené v pravidlách EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť 3,5 v miliekvivalentoch na liter Maximálny obsah prchavých kyselín (v miliekvivalentoch na liter) 10,83 Maximálny celkový obsah oxidu siričitého (v miligramoch na liter) 140

ČERVENÉ VÍNA „CRIANZA“, „RESERVA“ A „GRAN RESERVA“

„CRIANZA“:

— vzhľad: čistý až brilantný, s tónmi granátovočervenej a tehlovočervenej

— vôňa: priama (bez nedokonalých alebo nedostatočných vôní), mierne korenistá a/alebo pražená, typická pre vína, ktoré zreli v drevenom sude, veľmi nízka intenzita ovocnej vône

— chuť: stredne intenzívna, veľmi robustná, stredne dlhá dochuť s pretrvávajúcou korenistou a/alebo praženou chuťou

„RESERVA“:

— vzhľad: čisté až brilantné (číre), s tónmi od granátovočervenej po rubínovočervenú, tehlovočervenú, medenočervenú až jantárovú

— vôňa: priama (bez nedokonalých alebo nedostatočných vôní) s miernymi korenistými a/alebo balzamikovými tónmi

— chuť: stredne intenzívna, suchá, s trieslovinami, veľmi robustná a so stredne dlhou dochuťou

„GRAN RESERVA“:

— vzhľad: čisté až brilantné (číre), s tónmi od rubínovočervenej po tehlovočervenú

— vôňa: stredne intenzívna, priama (bez nedokonalých alebo nedostatočných vôní), s miernymi korenistými a/alebo balzamikovými tónmi

— chuť: prítomnosť slabých trieslovín, stredne telnatá so stredne dlhou dochuťou

(*) V prípade vín uvedených na trh v prvom roku po zbere; vína staršie ako jeden rok nesmú presiahnuť túto hraničnú hodnotu: 1 gram na liter do 10 % obj. a 0,06 gramu na liter na každý percentuálny bod nad touto hodnotou.

Fyzikálno-chemické parametre stanovené v tomto oddiele v každom prípade splnia stropy stanovené v pravidlách EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 10,83 Maximálny celkový obsah oxidu siričitého (v miligramoch na liter) 140

VÍNA – SLADKÉ VÍNA (BIELE, RUŽOVÉ A ČERVENÉ)

Tieto vína majú organoleptické vlastnosti rôznych druhov vín opísaných v predchádzajúcich častiach. Zvyškový cukor, ktorý obsahujú, podporuje ich vôňu a vďačia mu za telnatejší dojem na podnebí.

Fyzikálno-chemické parametre stanovené v tomto oddiele v každom prípade splnia stropy stanovené v pravidlách EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálna celková kyslosť 11 Maximálny obsah prchavých kyselín (v miliekvivalentoch na liter) 10,83 Maximálny celkový obsah oxidu siričitého (v miligramoch na liter) 200

AKOSTNÉ ŠUMIVÉ VÍNO (BIELE/RUŽOVÉ)

— Vzhľad tohto vína (čírosť) je čistý až brilantný, so žltými tónmi (od slamovožltej po zlatožltú), ak je vyrobené z bieleho alebo červeného hrozna. Farba je červená (bledoružová až jahodovoružová), ak je vyrobené z červených alebo červených a bielych odrôd. Bublinky sú stredne veľké, spenené a majú krátke až stredne dlhé alebo stredné doznievanie.

— Vôňa má strednú intenzitu, je priama (bez nedokonalých alebo nedostatočných vôní), so strednou intenzitou ovocnej vône.

— Z hľadiska chute sa víno vyznačuje ovocnými tónmi a stredne dlhou dochuťou, s pretrvávajúcimi vôňami sušeného ovocia.

Fyzikálno-chemické parametre stanovené v tomto oddiele v každom prípade splnia stropy stanovené v pravidlách EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 10,83 Maximálny celkový obsah oxidu siričitého (v miligramoch na liter) 160

5. Vinárske výrobné postupy

a) Základné enologické postupy

ENOLOGICKÉ POSTUPY

Osobitný enologický postup

Zdravé hrozno s minimálnym pravdepodobným obsahom alkoholu: 10° Baumé (biele odrody) a 10,5° Baumé (červené odrody).

Maximálny výnos extrakcie: 72 l na 100 kg hrozna.

Pri výrobe sladkých vín sa zachováva časť prírodného cukru hrozna, na tento účel sa preruší proces kvasenia prostredníctvom povolených systémov s výnimkou pridania alkoholu.

Šumivé vína musia byť pripravené tradičným spôsobom.

ENOLOGICKÉ POSTUPY

Relevantné obmedzenie týkajúce sa výroby vín

— Biele vína sa vyrábajú výhradne z hlavných bielych odrôd (Verdejo) a povolených odrôd (Albillo Mayor, Viura a Sauvignon Blanc), pričom hlavná biela odroda tvorí minimálne 50 %.

— Ružové vína sa vyrábajú z hlavných a povolených bielych a červených odrôd, pričom hlavná odroda tvorí minimálne 50 %.

— Červené vína sa vyrábajú z hlavných červených odrôd (Tempranillo a Red a Grey Grenache) a z povolených odrôd (Cabernet Sauvignon, Merlot a Syrah), pričom hlavná odroda tvorí minimálne 50 %.

— Sladké vína (biele, ružové a červené) sa vyrábajú z hlavných povolených bielych a červených odrôd, pričom sa zachová časť prírodného cukru hrozna a hlavná odroda tvorí minimálne 50 %.

— Šumivé víno sa vyrába z hlavných a povolených bielych a červených odrôd, pričom hlavná odroda tvorí minimálne 50 % (suché vína, polosuché vína, vína brut a brut nature).

ENOLOGICKÉ POSTUPY

Pestovateľské postupy:

Minimálna hustota výsadby je 1 000 krov viniča na hektár.

b) Maximálne výnosy

ČERVENÉ ODRODY

7 000 kilogramov hrozna na hektár

ČERVENÉ ODRODY

50,40 hektolitra na hektár

BIELE ODRODY

9 000 kilogramov hrozna na hektár

BIELE ODRODY

64,80 hektolitra na hektár

6. Vymedzená zemepisná oblasť

Zemepisná oblasť CHOP „Cigales“ sa rozprestiera smerom k severnej oblasti údolia rieky Douro po oboch brehoch rieky Pisuerga. Jej rozloha je 574 km2.

Zahŕňa tieto obce:

— Provincia Valladolid: — Cabezón de Pisuerga, Cigales, Corcos del Valle, Cubillas de Santa Marta, Fuensaldaña, Mucientes, Quintanilla de Trigueros, San Martín de Valvení, Santovenia de Pisuerga, Trigueros del Valle a Valoria la Buena; a usadlosť známa ako El Berrocal, ohraničená hranicou provincie Valladolid, hlavnou cestou Valladolid-Fuensaldaña-Mucientes a riekou Pisuerga. Usadlosť je súčasťou obce Valladolid.

— Provincia Palencia: — Dueñas.

7. Hlavné muštové odrody

VERDEJO

TEMPRANILLO – TINTA DEL PAIS

RED GRENACHE

RED GRENACHE – GREY GRENACHE

8. Opis súvislostí

VÍNO

Zemepisná oblasť, na ktorú sa CHOP „Cigales“ vzťahuje, je mimoriadne vhodná na pestovanie viniča: vinohrady sú rozdelené povodím rieky Pisuerga a nachádzajú sa v blízkosti stredu rieky medzi chladným podnebím na hornom toku rieky a miernym podnebím v jej ústí. Súhra medzi podnebím a pôdou pomáha pestovať hrozno s veľmi vyváženým obsahom kyselín a cukru. Odrody sú veľmi vhodné pre danú oblasť a enologické postupy, ktoré existujú už celé desaťročia. Vďaka tomu je možné získavať veľmi vyvážené vína.

Ďalším charakteristickým znakom je, že 30 % vinohradov bolo založených pred viac ako 60 rokmi. Spolu s uvedenými prírodnými danosťami to umožňuje veľmi intenzívne a vyvážené dozrievanie vhodné na výrobu vín „crianza“.

AKOSTNÉ ŠUMIVÉ VÍNA

Rôzne pokusy v posledných rokoch umožnili dospieť k výrobe šumivých vín, ktoré si zachovávajú charakteristické vlastnosti vín z tejto oblasti a rovnako majú aj veľmi vysokú kvalitu (malé bublinky s dlhým perlením, prítomnosť sekundárnych vôní atď.). Odrody špecifické pre danú oblasť (veľká adaptácia) umožňujú výrobu šumivých vín, ktoré sú veľmi jemné a osviežujúce tak v ústach, ako aj v zadnej časti podnebia.

Klimatické podmienky v tejto oblasti umožňujú získať surovinu, ktorá je vyvážená v oblasti kyslosti, výťažku a vôní. Vďaka tomu má víno plnosť, ktorá kompenzuje jeho kyslosť.

9. Ďalšie základné podmienky (balenie, označovanie, iné požiadavky)

Právny rámec:

Vo vnútroštátnych právnych predpisoch

Druh ďalšej podmienky:

Balenie vo vymedzenej zemepisnej oblasti

Opis podmienky:

Plnenie vín v oblasti CHOP „Cigales“ je jedným z kľúčových kritérií na zabezpečenie vlastností získaných počas výroby a v prípade potreby počas procesu dozrievania vymedzeného v špecifikácii. Plnenie do fliaš sa preto musí uskutočniť v zariadeniach na plnenie fliaš vo vinárskych podnikoch, ktoré sa nachádzajú v oblasti výroby uvedenej v tejto špecifikácii.

Právny rámec:

Vo vnútroštátnych právnych predpisoch

Druh ďalšej podmienky:

Doplňujúce ustanovenia týkajúce sa označovania

Opis podmienky:

Namiesto pojmu „CHRÁNENÉ OZNAČENIE PÔVODU“ sa môže používať tradičný pojem „OZNAČENIE PÔVODU“.

Na etikete sa musí uviesť odkaz na rok zberu, a to aj vtedy, ak víno nedozrieva. Výnimkou sú sladké a šumivé vína.

Môžu sa použiť označenia „CRIANZA“, „RESERVA“, „GRAN RESERVA“ a „ROBLE“ za predpokladu, že sú v súlade s uplatniteľnými právnymi predpismi.

Odkaz na špecifikáciu výrobku

www.itacyl.es/documents/20143/342640/PCC+DOP+CIGALES+en+vigor+%28Rev+1 %29_mod+1+BOE+%284 %29.pdf/2cc9c566-2d4c-d08b-261d-9c1334822c29.

(1) Ú. v. E Ú L 9, 11.1.2019, s. 2.